open-index/open-wikipedia-markdown huggingface dataset:
Santorini

Is oileán Gréagach é **Santorini** nó **Téara** nó **Tíora** (Gréigis: Θήρα [ˈθira]). Tá sé suite i ndeisceart láir na Mara Aeigéiche. Sa bhliain 2011, bhí 15,550 duine ina gcónaí ar an oileán.
Is é Fira príomhbhaile an oileáin. 

## Naisc sheachtracha

## Tagairtí

Catagóir:Oileáin Ghréagacha
V. S. Naipaul

Scríbhneoir Briotanach a rugadh in Oileán na Tríonóide agus Tobága ab ea **Vidiadhar Surajprasad Naipaul** (17 Lúnasa 1932 – 11 Lúnasa 2018), nó **V.S. Naipaul** mar is fearr aithne air. Do rugadh é ar an 17ú lá de Lúnasa in Chaguanas in Oileán na Tríonóide, ceann amháin d'oileánaibh na Tríonóide agus Tobága. D'éag sé ar 11 Lúnasa 2018 i Londain Shasana. Tá breis is 30 leabhar foilsithe aige, idir úrscéalta, aistí agus leabhair taistil. Is dóigh áfach gurb iad na húrscéalta *[[A House for Mr Biswas]]* (1961), *[[In a Free State]]* (1971), *[[A Bend in the River]]* (1979) agus *[[The Enigma of Arrival]]* (1987) na saothair is mó clú dá chuid. Bronnadh Duais Nobel na Litríochta air sa bhliain 2001.

## Naisc sheachtracha
*V. S. Naipaul ag Nobelprize.org, arna rochtain ar 1 Bealtaine 2015

Catagóir:Daoine a rugadh i 1932
Catagóir:Básanna in 2018
Catagóir:Scríbhneoirí Briotanacha
Catagóir:Scríbhneoirí as Oileáin Tríonóide agus Tobágo
Dennis Waterman

B'aisteoir Sasanach é **Dennis Waterman** (24 Feabhra 1948 – 8 Bealtaine 2022). 

Cailleadh é in ospidéal sa Spáinn ar 8 Bealtaine 2022.

## Tagairtí

Catagóir:Aisteoirí Sasanacha
Catagóir:Básanna in 2022
Catagóir:Daoine a rugadh i 1948
Jeremy Clarkson

Is láithreoir teilifíse Sasanach é **Jeremy Charles Robert Clarkson** (a rugadh ar an 11 Aibreán 1960). 

Catagóir:Daoine a rugadh i 1960
Catagóir:Láithreoirí teilifíse
Catagóir:Láithreoirí teilifíse Sasanacha
Catagóir:Daoine beo
Brendan mac Nemainn

Ba naomh é **Brendan mac Nemainn**. Rugadh i mBiorra i gContae Uíbh Fhailí é, agus fuair sé bás sa bhliain 572.

Catagóir:Básanna i 572
Catagóir:Daoine as Contae Uíbh Fhailí
Catagóir:Dhá Aspal Déag na hÉireann
Catagóir:Fir
An Stiocs

thumb|240px|An Stiocs
I miotaseolaíocht na Gréige, is abhainn í **an Stiocs** atá ina teorainn idir an Domhan agus an domhan thíos.

## Naisc sheachtracha

## Tagairtí

Catagóir:Miotaseolaíocht na Gréige
Baile Átha Cliath Thiar-Meán (Dáilcheantar)

Is Dáilcheantar 5 suíochán (in 2024) é **Baile Átha Cliath Thiar-Meán -**  Na bruachbhailte Baile Phámar, Cluain Dolcáin, Leamhcán, Teach Sagard agus Ráth Cúil.
[clé|mion|[Frances Fitzgerald, FG, 2014]]
clé|mion|Emer Higgins, 2022

## Toghcháin
**Olltoghchán 2011**

Roinn Fine Gael agus Páirtí an Lucht Oibre na suíochán go cothrom eatarthu in 2011, ach tá rudaí athraithe go mór ó shin.

**Olltoghchán 2016**

San Olltoghchán  2016,  toghadh mar Theachtaí Dála Eoin Ó Broin (Sinn Féin), Frances Fitzgerald (FG), John Curran (FF) agus Gino Kenny (Dlúthphartíocht–Pobal Roimh Bhrabús). Theip ar Derek Keating (FG) agus Joanna Tuffy (LO)

D'éirigh le Mark Ward (SF), suíochán an FPE Frances Fitzgerald (FG) a bhuachan sa bhfothoghchán i dtús mhí na Nollag 2019.

**Olltoghchán 2020**

San Olltoghchán 2020, toghadh mar Theachtaí Dála Emer Higgins (Fine Gael), Eoin Ó Broin (Sinn Féin), Gino Kenny (Dlúthphartíocht–Pobal Roimh Bhrabús) agus Mark Ward (Sinn Féin). Bhí Eoin Ó Broin (SF) ar bharr an chomhairimh in 2020 le 11,842 vóta agus a chomrádaí Mark Ward (SF) a bhí sa dara háit le 7,621 vóta. Toghadh Eoin Ó Broin (SF) ar an gcéad chomhaireamh agus nuair a roinneadh a fharasbarr toghadh Mark Ward (SF) ar an dara comhaireamh. Cé go raibh John Curran (FF) chun cinn ar Emer Higgins (FG) agus ar Gino Kenny (PsB) sa gcéad chomhaireamh, níor aistríodh mórán vótaí chuige agus chaill sé a shuíochán le 706 vóta.

**Olltoghchán 2024**

San Olltoghchán 2024, bhí síneadh curtha leis na teorainneacha agus suíochán breise le líonadh dá réir. Sheas 17 iarrthóir, ina measc an ceathrar Teachtaí Dála a toghadh in 2020: Eoin Ó Broin (SF) agus Mark Ward (SF), Emer Higgins (FG) agus Gino Kenny (PsB).

Sa deireadh thiar thall, toghadh in 2024 Paul Gogarty (Nspl), Shane Moynihan (FF), Eoin Ó Broin (SF) agus Mark Ward (SF), agus Emer Higgins (FG).

## Féach freisin

* Polaiteoirí i mBÁC Thiar Meán

## Tagairtí

Catagóir:Baile Átha Cliath Thiar-Meán
Catagóir:Polaiteoirí as Baile Átha Cliath

Catagóir:Dáilcheantair i gContae Átha Cliath
Catagóir:Baile Átha Cliath Thiar-Meán
Catagóir:Ráth Cúil, Baile Átha Cliath
Catagóir:Baile Phámar
Catagóir:Cluain Dolcáin
Catagóir:Leamhcán
Catagóir:Teach Sagard
Cuan Bhaile Átha Cliath Theas (Dáilcheantar)

Is Dáilcheantar 4 suíochán é **Cuan Bhaile Átha Cliath Theas**.  Is ceantar láidir Fine Gael é seo.  Ní ceantar é seo ina bhfuil Fianna Fáil láidir. 
clé|mion|Kate O'Connell, FG, 2016
clé|mion|Ivana Bacik, 2021

## Toghcháin
**Olltoghchán 2016**

San Olltoghchán  2016,  toghadh mar Theachtaí Dála Eoghan Murphy (Fine Gael), Kate O'Connell (Fine Gael),  Éamon Ryan (Comhaontas Glas), agus Jim O'Callaghan (Fianna Fáil). Theip ar Lucinda Creighton.

**Olltoghchán 2020**

San Olltoghchán 2020, toghadh mar Theachtaí Dála Eoghan Murphy (Fine Gael), Chris Andrews (SF) Éamon Ryan (Comhaontas Glas), agus Jim O'Callaghan (Fianna Fáil).  Theip ar  Kate O'Connell (Fine Gael). 

Fuair iarrthóirí Fine Gael 28% den vóta in 2020 ach chaill an páirtí an suíochán a bhí ag Kate O’Connell; fuair sí 4,624 agus chaill sí amach ar shuíochán le thart ar 900 vóta. 

Toghadh Ivana Bacik (LO), ceannaire an Lucht Oibre , sa bhfothoghchán chun suíochán Eoghan Murphy (FG) a líonadh, sa bhliain 2021. Thóg sí an suíochán a bhí ag Fine Gael.  

**Olltoghchán 2024**

San Olltoghchán 2024, bhí ochtar déag iarrthóirí ar thóir ceithre shuíochán, ina measc tá Ceannaire an Lucht Oibre, Ivana Bacik (LO), Chris Andrews (SF) agus Jim O’Callaghan (FF), triúr a bhí ina dTeachtaí Dála sa 33ú Dáil. Ní raibh Eamon Ryan (CG agus an tAire Fuinnimh ag an am) ag seasamh.

Sheas Kate O’Connell. mar iarrthóir neamhspleách, mar nár roghnaíodh í le seasamh d’Fhine Gael. Bhí feachtas láidir ar bun aici agus fuair sí neart poiblíochta ó na meáin náisiúnta. Bhí próifíl ard ag  Ivana Bacik (LO) sa toghchán seo chomh maith.

Sa deireadh thiar thall, toghadh in 2024 James Geoghegan (FG), Eoin Hayes (SD), Jim O’Callaghan (FF) agus  Ivana Bacik (LO).

I mí Nollag 2024, bhí Eoin Hayes curtha ar fionraí ó pháirtí parlaiminte na nDaonlathaithe Sóisialta. Dhíol sé scaireanna Palantir, a fuair sé mar chuid dá fhostaíocht leis an gcomhlacht, i mí Iúil 2024, mí tar éis é bheith tofa chuig Comhairle Chathair Bhaile Átha Cliath.

## Féach freisin

* Polaiteoirí i gCuan Bhaile Átha Cliath Theas
* Baile Átha Cliath Thoir Theas (roimh 2016)
* Polaiteoirí i mBaile Átha Cliath Thoir Theas

## Tagairtí

Catagóir:Cuan Bhaile Átha Cliath Theas (Dáilcheantar)
Catagóir:Dáilcheantair i gContae Átha Cliath
Cuan Bhaile Átha Cliath Thuaidh (Dáilcheantar)

Is  Dáilcheantar 5 suíochán é **Cuan Bhaile Átha Cliath Thuaidh **. 
clé|mion|Denise Mitchell, 2020
[clé|mion|[Naoise Ó Muirí (FG), 2013]]

## Toghcháin
**Olltoghchán 2016**

San Olltoghchán  2016,  toghadh mar Theachtaí Dála Richard Bruton (Fine Gael), Seán Ó hEochaidh (Fianna Fáil),-, Denise Mitchell (Sinn Féin), Tommy Broughan (I4C) agus Finian McGrath (Nspl). Theip ar Aodhán Ó Ríordáin (Páirtí an Lucht Oibre) agus Cian O’Callaghan (Na Daonlathaigh Shóisialta).

**Olltoghchán 2020**

San Olltoghchán 2020, toghadh mar Theachtaí Dála Richard Bruton (Fine Gael), Seán Ó hEochaidh (Fianna Fáil), Cian O’Callaghan (Na Daonlathaigh Shóisialta), Denise Mitchell (Sinn Féin) agus  Aodhán Ó Ríordáin (Páirtí an Lucht Oibre),  

Bhí Denise Mitchell (SF) ar bharr an chomhairimh in 2020 le 21,344 vóta. Toghadh í ar an gcéad chomhaireamh agus 9,400 vóta le spáráil aici.

Sna toghcháin áitiúla 2024, bhí Fianna Fáil agus Fine Gael ar comhleibhéal tacaíochta, thart ar 18%, i gcomparáid le 10% ag iarrthóirí Shinn Féin agus bhí 8% araon ag an Lucht Oibre agus ag an gComhaontas Glas. Ach bhí 19% ar iarrthóirí eile ón eite chlé.

**Olltoghchán 2024**

San Olltoghchán 2024, bhí roinnt athruithe déanta ar an toghcheantar ó 2020 ach tá an líon céanna suíochán ann. Sheas scór iarrthóirí ag seasamh, ina measc beirt de na Teachtaí Dála a toghadh in 2020: Denise Mitchell (SF) ó Shinn Féin agus Cian O’Callaghan (DS) do na Daonlathaithe Sóisialta. Triúr den dream a toghadh in 2020, ní raibh siad san iomaíocht: d'éirigh Richard Bruton (FG) agus Seán Haughey (FF) as, agus chuaigh Aodhán Ó Ríordáin, FPE, go Parlaimint na hEorpa.

Sa deireadh thiar thall, toghadh in 2024 Denise Mitchell (SF), Naoise Ó Muirí (FG), Barry Heneghan (Nspl), Tom Brabazon (FF) agus Cian O'Callaghan (DS).

## Féach freisin

* Polaiteoirí i gCuan Bhaile Átha Cliath Thuaidh

## Tagairtí

Catagóir:Dáilcheantair i gContae Átha Cliath
Catagóir:Cuan Bhaile Átha Cliath Thuaidh
Dún Laoghaire (Dáilcheantar)

Is Dáilcheantar suite i gContae Bhaile Átha Cliath é **Dún Laoghaire**. Is Dáilcheantar 4 suíochán é seo.
clé|mion|Mary Mitchell O'Connor, FG, 2015

## Toghcháin
**Olltoghchán 2016**

San Olltoghchán  2016,  toghadh mar Theachtaí Dála   Richard Boyd Barrett (Dlúthphartíocht–Pobal Roimh Bhrabús), Mary Mitchell O'Connor, Maria Bailey agus Mary Hanafin (FF).
[clé|mion|[Jennifer Carroll MacNeill|Jennifer Carroll-MacNeill]]
**Olltoghchán 2020**

San Olltoghchán 2020, toghadh mar Theachtaí Dála Cormac Devlin (Fianna Fáil), Ossian Smyth (Comhaontas Glas), Jennifer Carroll MacNeill (Fine Gael), Richard Boyd Barrett (Dlúthphartíocht–Pobal seachas Bhrabús).  Bhí Boyd Barrett ar bharr an chomhairimh in 2020, le 9,632 vóta ach níor toghadh é go bhfuair sé vótaí aistrithe ó Shane O’Brien (SF).

Chaill Fine Gael suíochán i nDún Laoghaire, ceann a fuair Fianna Fáil. Bhí Fine Gael sách láidir sa Dáilcheantar le dhá shuíochán a thógáil ach an vóta a roinnt réasúnta cothrom idir an bheirt iarrthóirí.

Bhi 16% den vóta idir beirt iarrthóirí de chuid Fhianna Fáil in 2020, Mary Hanafin (FF) agus Cormac Devlin (FF). Cé go raibh nimh idir na hiarrthóirí le linn an fheachtais, aistríodh 63% de vóta Hanafin chuig Devlin agus thóg sé an suíochán deireanach ó Fhine Gael.

Sna toghcháin áitiúla in 2024,  bhí thart ar 35% den vóta ag iarrthóirí ó Fhine Gael; 12% ag Fianna Fáil; 5% ag Sinn Féin; 11% ag an Lucht Oibre agus 12% ag páirtithe eile ar an eite chlé.

**Olltoghchán 2024**

San Olltoghchán 2024, bhí athrú beag sa Dáilcheantar sa mhéad is go bhfuil thart ar 9,000 vóta bainte as, thart ar Charraig an tSionnaigh agus iad curtha le Ráth an Dúin. Ceithre shuíochán a bhí le líonadh agus bhí aonar déag san iomaíocht, ina measc an ceathrar Teachtaí Dála a toghadh in 2020.

Bhí beirt iarrthóirí atá ag Fine Gael: an tAire Stáit Jennifer Carroll-MacNeill (FG) agus an Seanadóir Barry Ward (FG). Tá próifíl ard ag an mbeirt iarrthóirí atá ag Fine Gael ar na meáin chumarsáide. Tá Barry Ward (FG) ar dhuine den bheagán iarrthóirí atá ag Fine Gael a mbíonn ar a chumas agallamh a dhéanamh ar RnaG.

Sa deireadh thiar thall, toghadh in 2024 Barry Ward (FG),   Jennifer Carroll MacNeill (Fine Gael), Cormac Devlin (Fianna Fáil) agus Richard Boyd Barrett (Dlúthphartíocht–Pobal seachas Bhrabús).

## Féach freisin
* Polaiteoirí i nDún Laoghaire

## Tagairtí

Catagóir:Dáilcheantair i gContae Átha Cliath
Catagóir:Dún Laoghaire
Catagóir:Dún Laoghaire (Dáilcheantar)
An Cabhán–Muineachán (Dáilcheantar)

Is toghcheantar parlaiminte suite i bPoblacht na hÉireann é **An Cabhán–Muineachán**. Is Dáilcheantar 5 suíochán é seo (ó 2020 ar aghaidh).

De bharr an briseadh síos atá sa daonra, is iondúil go mbíonn trí shuíochán ag iarrthóirí ón gCabhán agus péire ag iarrthóirí as Muineachán.
[clé|mion|[Heather Humphreys (FG) 2019]]
clé|mion|Pauline Tully, SF  2023

## Toghcháin
**Olltoghchán 2016** (4 suíochán)

San Olltoghchán  2016,  toghadh mar Theachtaí Dála Heather Humphreys (Fine Gael), Caoimhghín Ó Caoláin (Sinn Féin), Brendan Smith (Fianna Fáil), agus Niamh Smyth (Fianna Fáil).

**Olltoghchán 2020** (5 suíochán)

San Olltoghchán 2020, toghadh mar Theachtaí Dála Matt Carthy (Sinn Féin), Pauline Tully (Sinn Féin), Heather Humphreys (Fine Gael), Niamh Smyth (Fianna Fáil) agus Brendan Smith (Fianna Fáil).  I Muineachán bhí Fine Gael sa dara háit ar 25%  sna toghcháin áitiúla agus Sinn Féin sa gcéad áit ar 35% den vóta agus Fianna Fáil ar 24%. Bhí dhá shuíochán ag Fianna Fáil sa Dáilcheantar, Brendan Smith (FF) agus Niamh Smyth (FF). As Cabhán don bheirt acu. Níor toghadh aon Teachta Dála ón gCabhán de chuid Fhine Gael in 2020.

**Olltoghchán 2024** (5 suíochán)

San Olltoghchán 2024,  **b**hí cuid d’iarthuaisceart na Mí bainte as Cabhán–Muineachán  in 2024.  Cúig shuíochán a bhí le líonadh agus iarrthóir is fiche a bhí ar an bpáipéar ballóide, ina ceathrar den chúigear a toghadh in 2020: Matt Carty (SF) agus Pauline Tully (SF) ó Shinn Féin chomh maith le Brendan Smith (FF) agus Niamh Smyth (FF).   D’fhág an tAire Humphreys a páirtí sa bhfaopach nuair a shocraigh sí, deireanach go maith sa lá, gan ligint dá hainm dul ar aghaidh in 2024. Cuireadh siar an coinbhinsiún FG agus roghnaíodh beirt chomhairleoirí contae le seasamh.

Sa deireadh thiar thall, toghadh in 2024  Matt Carthy (SF), Pauline Tully (SF), Heather Humphreys (Fine Gael), Brendan Smith (FF) agus Niamh Smyth (FF).  

## Féach freisin

* Polaiteoirí i gCabhán–Muineachán

## Tagairtí

Catagóir:Dáilcheantair
Catagóir:An Cabhán–Muineachán (Dáilcheantar)
Ceatharlach–Cill Chainnigh (Dáilcheantar)

Is Dáilcheantar 5 suíochán é **Ceatharlach–Cill Chainnigh**. 
clé|mion|Jennifer Murnane O'Connor, 2016
[clé|mion|[John J. McGuinness|John McGuinness, 2020]]

## Toghcháin
**2016**

In Olltoghchán 2016, toghadh Kathleen Funchion (Sinn Féin), John J. McGuinness (Fianna Fáil), Bobby Aylward (Fianna Fáil), Pat Deering (Fine Gael) agus John Paul Phelan (Fine Gael). Theip ar Patrick McKee (ReNua)

**2020**

In Olltoghchán 2020, toghadh  Kathleen Funchion, (Sinn Féin) John McGuinness (FF) agus Jennifer Murnane O’ Connor (FF) ó Fhianna Fáil,  John Paul Phelan (Fine Gael) agus Malcolm Noonan ón gComhaontas Glas.

**2024**

Sa bhliain 2024, bhí dóthain daonra sa dá chontae le dhá dháilcheantar trí shuíochán a chruthú, ceann do chaon chontae. Ina áit sin aistríodh sciar d’iarthuaisceart Chill Chainnigh isteach i dTuaisceart Thiobraid Árann, dáilcheantar nua trí shuíochán. 

Bhí cúig shuíochán le líonadh agus thug 17 iarrthóir le fios go mbeidh siad san iomaíocht. Toghadh triúr den cúigear in Olltoghchán 2020: John McGuinness (FF) agus Jennifer Murnane O’ Connor (FF) agus Malcolm Noonan (CG) ón gComhaontas Glas. (Toghadh Kathleen Funchion, (Sinn Féin) mar FPE sa bhliain 2024).

Sa deireadh thiar thall, toghadh in 2024 Natasha Newsome Drennan (SF), Jennifer Murnane O’ Connor (FF), Peter Cleere (FF), : John McGuinness (FF) agus Catherine Callaghan (FG)

## Féach freisin

* Polaiteoirí i gCeatharlach–Cill Chainnigh 

## Tagairtí

Catagóir:Dáilcheantair
Catagóir:Contae Cheatharlach
Catagóir:Contae Chill Chainnigh
Catagóir:Ceatharlach–Cill Chainnigh (Dáilcheantar)
Baile Átha Cliath Thiar Theas (Dáilcheantar)

Is Dáilcheantar 5 suíochán é **Baile Átha Cliath Thiar Theas**.
[clé|mion|[Katherine Zappone]]
[clé|mion|[John Lahart, FF, 2015]]

## Toghcháin
**Olltoghchán 2016**

San Olltoghchán  2016,  toghadh mar Theachtaí Dála John Lahart (Fianna Fáil), Paul Murphy (Dlúthphartíocht–Pobal seachas Bhrabús), Colm Brophy (Fine Gael), Seán Crowe (Sinn Féin) agus Katherine Zappone (Neamhspleách).  Theip ar Eamonn Maloney (Nspl).

**Olltoghchán 2020**

San Olltoghchán 2020, toghadh mar Theachtaí Dála  John Lahart (Fianna Fáil), Paul Murphy (Dlúthphartíocht–Pobal seachas  Bhrabús), Colm Brophy (Fine Gael), Seán Crowe (Sinn Féin) agus Francis Noel Duffy (CG). Theip ar  Katherine Zappone (Neamhspleách). Bhí Seán Crowe (SF) ar bharr an chomhairimh in 2020 le 20,077 vóta, dóthain vótaí le beirt a thoghadh ach ní raibh ach iarrthóir amháin ar an bpáipéar ballóide ag Sinn Féin. Fuair Paul Murphy (PsB) 3,444 vóta aistrithe ó fharasbarr Sheán Crowe agus thóg sé an dara suíochán.   Toghadh Lahart (FF) le 5,503 vóta céadrogha. 

Fuair Duffy (CG) drochphoiblíocht in 2024 mar gur chuir sé in aghaidh forbairt tithíochta a bhí beartaithe a thógáil gar dá theach féin.

**Olltoghchán 2024**

San Olltoghchán 2024, bhí  thart ar 7,500 vóta i dTamhlacht caillte ag an dáilcheantar ach bhí an líon suíochán mar a chéile. Sheas seisear déag iarrthóirí, ina measc an cúigear Teachtaí Dála a toghadh in 2020: Seán Crowe ó Shinn Féin; Paul Murphy  ón ngrúpa Pobal seachas Brabús; Noel Francis Duffy ón gComhaontas Glas; John Lahart ó Fhianna Fáil agus Colm Brophy ó Fhine Gael.

Sa deireadh thiar thall, toghadh in 2024 toghadh Ciarán Ahern (LO) in áit  Francis Noel Duffy (CG). Atoghadh  John Lahart (Fianna Fáil), Paul Murphy (Dlúthphartíocht–Pobal seachas  Bhrabús), Colm Brophy (Fine Gael) agus Seán Crowe (Sinn Féin) 

## Féach freisin

* Polaiteoirí i mBaile Átha Cliath Thiar Theas 

## Tagairtí

Catagóir:Dáilcheantair i gContae Átha Cliath
Catagóir:Baile Átha Cliath Thiar Theas
Ciarraí (Dáilcheantar)

Is Dáilcheantar 5 suíochán é **Ciarraí**.  Níl aon athrú ar an dáilcheantar ó 2020. Contae Chiarraí ar fad atá ann, agus cúig shuíochán le líonadh. 
[clé|mion|[Michael Healy-Rae, 2023]]
clé|mion|Norma Foley (FF), 2020

## Toghcháin
**Olltoghchán 2016**

San Olltoghchán  2016,  toghadh mar Theachtaí Dála John Brassil (Fianna Fáil), Martin Ferris (Sinn Féin), Brendan Griffin (Fine Gael), Danny Healy-Rae (Neamhspleách), agus Michael Healy-Rae (Neamhspleách). Ba ea Ciarraí an t-aon dáilcheantar sa tír ina raibh beirt ón gclann chéanna sa Dáil le linn 2016-2020. D’éirigh le Danny Healy-Rae aistriú maith vótaí a fháil i ngach comhaireamh ó gach iarrthóir a cuireadh as an áireamh in 2016.

**Olltoghchán 2020**

San Olltoghchán 2020, toghadh mar Theachtaí Dála Norma Foley (Fianna Fáil), Pa Daly (Sinn Féin), Brendan Griffin (Fine Gael), Danny Healy-Rae (Neamhspleách), Michael Healy-Rae (Neamhspleách).  Toghadh Pa Daly (SF) ar an gcéad chomhaireamh in 2020 le farasbarr de 2,788 vóta. Bhí 20% den vóta aige. Tá togha na Gaeilge aige agus cloistear go minic é ar Raidió na Gaeltachta.

Bhí 18% den vóta idir an bheirt iarrthóirí ag Fine Gael san olltoghchán in 2020. Fuair Fianna Fáil 21% den vóta in olltoghchán 2020.  Bhí beagnach dhá chuóta idir an dá Healy-Rae. Fuair Michael Healy-Rae  16,818 vóta in 2020 agus toghadh é ar an gcéad chomhaireamh le farasbarr de 3,873 vóta. Aistríodh leath de na vótaí chuig Danny Healy-Rae agus toghadh é ar an séú comhaireamh.   Ba ea Ciarraí an t-aon dáilcheantar sa tír ina raibh beirt ón gclann chéanna sa Dáil le linn 2020-2024.

Le linn 2020-2024, cheadaigh an tAire Spóirt Thomas Byrne (FF) trí thogra mhóra spóirt do Chiarraí, ina measc €6 mhilliún le hathchóiriú a dhéanamh ar Staid Mhic Gearailt i gCill Airne, níos mó ná mar a fuair aon chontae eile seachas an Mhí.

**Olltoghchán 2024**

San Olltoghchán 2024, bhí seachtar déag san iomaíocht, ina measc ceathrar den chúigear Teachtaí Dála a toghadh in 2020: Michael Healy-Rae (Nspl) agus a dheartháir Danny Healy-Rae (Nspl); an tAire Oideachais Norma Foley (FF) agus Pa Daly (SF). Cé gur fear óg fós é, shocraigh Brendan Griffin (FG), nach raibh sé ag dul san iomaíocht.

Sa deireadh thiar thall, toghadh in 2024 na deartháireacha Healy-Rae, Norma Foley (FF), Michael Cahill (FF) agus  Pa Daly (SF).  Bhí Michael Healy-Rae ar bharr an chomhaireamh arís i gCiarraí agus atoghadh a dheartháir Danny Healy-Rae agus Pa Daly (SF).  Toghadh beirt ó Fhianna Fáil, Norma Foley agus a chomhghleacaí Michael Cahill, ar an 13ú comhaireamh. Bhain Foley an cuóta amach agus chríochnaigh Cahill, thart ar 750 vóta chun tosaigh ar Billy O’Shea chun an suíochán deireanach a fháil. Ní raibh Teachta ar bith ó Chiarraí ag Fine Gael. Iarrthóir amháin a bhí ag Fine Gael, an t-iarpheileadóir contae Billy O’Shea (FG) ó Chill Orglan. Is ceantálaí é, a bhí ar fhoireann bhuacach Chiarraí i 1997. Bhí 17% den vóta ag iarrthóirí Fhine Gael sna toghcháin áitiúla 2024.

## Féach freisin

* Polaiteoirí i gCiarraí

## Tagairtí

Catagóir:Dáilcheantair
Catagóir:Contae Chiarraí
Catagóir:Ciarraí (Dáilcheantar)
Cill Dara Theas (Dáilcheantar)

Is Dáilcheantar 4 suíochán é **Cill Dara Theas**.  D'éirigh sé ina Dháilcheantar 4 suíochán don chéad uair san Olltoghchán 2020. In 2024, bhí tailte i Nás an Rí, agus i gcontae Laoise (thart ar Chúl an tSúdaire), caillte ag an dáilcheantar ó 2020 ach bhí an líon suíochán fanta mar a bhí de bharr an ardú daonra i gCill Dara.
clé|mion|Alan Dukes, 1996
clé|mion|Patricia Ryan, iarSF, Samhain 2022

## Toghcháin
**Olltoghchán 2016** (3 suíochán)

San Olltoghchán  2016,  toghadh mar Theachtaí Dála Martin Heydon (Fine Gael), Seán Ó Fearghaíl (Fianna Fáil), agus Fiona O'Loughlin (Fianna Fáil). Toghadh Ó Fearghaíl ina Cheann Comhairle ar an 10 Márta, 2016.

**Olltoghchán 2020** (4 suíochán)

San Olltoghchán 2020, toghadh mar Theachtaí Dála Patricia Ryan (Sinn Féin go dtí 2024), Martin Heydon (Fine Gael), Seán Ó Fearghaíl (Ceann Comhairle), agus Cathal Berry (neamhspleách). Theip ar Fiona O'Loughlin (Fianna Fáil). D’éirigh le Ryan suíochán a fháil do Shinn Féin in 2020, cé go raibh sí ar laethanta saoire nuair a bhí an feachtas ar bun. D'éirigh sí as Sinn Féin in 2024, agus líomhaintí déanta aici in aghaidh an pháirtí.

Ba é Cathal Berry (Nspl) a sciob an suíochán ó Fhianna Fáil in 2020. Bhí sciar níos mó vótaí ag Fianna Fáil ná Fine Gael i dtoghchán 2020, ach iad scaipthe idir beirt agus de bharr leibhéal íseal vótaí aistrithe eatarthu, 

Bhí thart ar 20% den vóta ag iarrthóirí ó Fhianna Fáil sna toghcháin áitiúla 2024 sa gcuid seo de chontae Chill Dara.  Ní raibh ach 8% den vóta sna toghcháin áitiúla ag iarrthóirí Sinn Féin sa leath seo de chontae Chill Dara.

**Olltoghchán 2024**  (4 suíochán)

San Olltoghchán 2024, bhí trí shuíochán le líonadh as na ceithre cinn mar ní raibh gá don Cheann Comhairle, Seán Ó Fearghail (FF) dul san iomaíocht, lena shuíochán a choinneáil. Ceathrar déag a bhí san iomaíocht don trí shuíochán a bhí le líonadh.

Sheas  Patricia Ryan (iarShinn Féin) mar iarrthóir neamhspleách. Ní raibh iarrthóir amháin ag Fianna Fáil in 2024, an Seanadóir Fiona O’Loughlin, a chaill a suíochán in 2020.  Ní raibh ach iarrthóir amháin ag seasamh d’Fhine Gael chomh maith, an tAire Stáit Martin Heydon (FG).  Toghadh Shónagh Ní Raghallaigh (Sinn Féin), Mark Wall (LO) agus Martin Heydon (FG). Theip ar Fiona O’Loughlin (FF).

## Féach freisin

* Polaiteoirí i Cill Dara Theas (Dáilcheantar)
* Cill Dara Thuaidh (Dáilcheantar)

## Tagairtí

Catagóir:Dáilcheantair
Catagóir:Cill Dara Theas (Dáilcheantar)
Catagóir:Contae Chill Dara
Cill Dara Thuaidh (Dáilcheantar)

Dáilcheantar 4 suíochán a bhí í **gCill Dara Thuaidh** go dtí 2020, agus 5 suíochán ó 2024.

## Toghcháin
**2011**

Sa bhliain 2016, toghadh Bernard Durkan (Fine Gael),, Catherine Murphy (Na Daonlathaigh Shóisialta),  Emmet Stagg (LO) agus Anthony Lawlor

**2016**

Sa bhliain 2016, toghadh Bernard Durkan (FG), Catherine Murphy (SD), Frank O'Rourke (Fianna Fáil) agus  James Lawless (Fianna Fáil)

**2020**

Sa bhliain 2020, toghadh Bernard Durkan (FG), James Lawless (FF),  Catherine Murphy (SD). agus Réada Cronin (SF) don chéad uair. 

**2024** (5 suíochán)

Ar an 2 Iúil 2024, d'fhógair Murphy go raibh sí le h-éirí as an bpolaitíocht.

Sheas Durkan, Lawless agus Cronin arís in Olltoghchán 2024, chomh maith le 13 iarrthóir eile.  Bhí  suíochán breise le líonadh sa dáilcheantar de bharr an méadú mór atá tagtha ar an daonra sa Dáilcheantar ón Olltoghchán 2020.  Sa deireadh thiar thall, toghadh in 2024 Réada Cronin (SF) , Aidan Farrelly (SD), Joe Neville (FG), Naoise Ó Cearúil (FF) agus James Lawless (FF).

## Féach freisin

* Polaiteoirí i gCill Dara Thuaidh

## Tagairtí

Catagóir:Dáilcheantair
Catagóir:Cill Dara Thuaidh (Dáilcheantar)
Cill Mhantáin (Dáilcheantar)

Is Dáilcheantar 4 suíochán é **Cill Mhantáin**. Bhí suíochán amháin bainte ón Dáilcheantar in 2024 mar go bhfuil deisceart an chontae thart ar an Inbhear Mór gearrtha amach as Cill Mhantáin le dáilcheantar nua a chruthú, Cill Mhantáin-Loch Garman.clé|mion|Jennifer Whitmore, DS, 2022
clé|mion|Simon Harris, 2024

## Toghcháin
**Olltoghchán 2016**

San Olltoghchán  2016,  toghadh mar Theachtaí Dála Andrew Doyle (FG), Pat Casey (FF),  John Brady (SF),  Stephen Donnelly (FF) agus Simon Harris (FG)

**Olltoghchán 2020**

San Olltoghchán 2020, toghadh mar Theachtaí Dála Jennifer Whitmore (DS), Stephen Matthews (CG), John Brady (SF),  Stephen Donnelly (FF) agus Simon Harris (FG). Fuair Johnny Brady (SF) 17,297 vóta in 2020, beagnach dhá oiread an vóta a fuair Simon Harris (FG).  Is léir ó aistriú an fharasbairr mhóir a bhí ag Brady in 2020 go bhfuair Whitmore sciar ollmhór den vóta sin.

**Olltoghchán 2024**

San Olltoghchán 2024, bhí triúr déag ar fad atá san iomaíocht. Bhí cúigear Teachta Dála ag seasamh agus gan ach ceithre shuíochán le líonadh.   

Ní mó ná sásta a bhí an t-iar-comhairleoir contae Shay Cullen (Nspl) nár roghnaíodh é le seasamh ag coinbhinsiún Fhine Gael, agus sheas sé mar iarrthóir neamhspleách. Ar an gcaoi céanna bhain an Comhairleoir Joe Behan (Nspl), a bhíodh le Fianna Fáil uair, vótaí ó Stephen Donnelly (FF).  Níor chabhraigh sé le Donnelly go raibh an tInbhear Mór agus deisceart an chontae bainte as an dáilcheantar, mar is sa gceantar sin ba láidre Fianna Fáil. Ar an láimh eile d'fheil an t-athrú i dteorainneacha an dáilcheantair d‘iarrthóir na nDaonlathaithe Sóisialta, Jennifer Whitmore. Ní raibh mórán tacaíochta ag na Daonlathaithe Sóisialta i ndeisceart an chontae in 2020.

Sa deireadh thiar thall, toghadh in 2024 toghadh Edward Timmins (FG) in áit Stephen Donnelly (FF) agus Stephen Matthews (CG). Atoghadh Jennifer Whitmore (DS), John Brady (SF), agus Simon Harris (FG).

## Féach freisin

* Polaiteoirí i gCill Mhantáin
* Cill Mhantáin-Loch Garman (Dáilcheantar)

## Tagairtí

Catagóir:Dáilcheantair
Catagóir:Cill Mhantáin (Dáilcheantar)
Catagóir:Contae Chill Mhantáin
An Clár (Dáilcheantar)

Is Dáilcheantar 4 suíochán é **An Clár**. Contae an Chláir ar fad atá ann.[clé|mion|[Cathal Crowe (FF), 2020]]
[clé|mion|[Violet-Anne Wynne, SF, 2023]]
clé|mion|Donna McGettigan, SF, 2024

## Toghcháin
**Olltoghchán**  **2011**

San Olltoghchán  2011, toghadh mar Theachtaí Dála Pat Breen (Fine Gael), Joe Carey (Fine Gael), Timmy Dooley (Fianna Fáil) agus Michael McNamara (LO).

**Olltoghchán 2016**

San Olltoghchán  2016,  toghadh mar Theachtaí Dála Pat Breen (Fine Gael), Joe Carey (Fine Gael), Timmy Dooley (Fianna Fáil) agus Michael Harty (Neamhspleách).

**Olltoghchán 2020**

San Olltoghchán 2020, toghadh mar Theachtaí Dála  Joe Carey (Fine Gael), Michael Harty (Neamhspleách). Violet-Anne Wynne (Sinn Féin /Neamhspleách), agus Cathal Crowe (FF). Cé gur éirigh le hiarrthóirí Fhianna Fáil 34% den vóta i gCo an Chláir a fháil in 2020, níor toghadh ach iarrthóir amháin, Cathal Crowe (FF), a bhí ag seasamh den chéad uair. 

Toghadh Violet-Anne Wynne  ag seasamh do Shinn Féin in 2020 ach d’fhág sí Sinn Féin níos déanaí mar gheall ar aighneas a bhí aici go háitiúil leis an bpáirtí.

**2024**

B’údar díomá do mhuintir an Chláir gur shocraigh an Coimisiún Toghcháin an contae a fhágáil le 4 shuíochán in 2024, in ainneoin an t-ardú suntasach a tháinig ar an daonra ansin ó 2016. Is é seo an dáilcheantar is mó daonra in aghaidh Teachta Dála sa tír in 2024. 

Toghadh Michael McNamara (Nspl) mar Fheisire Eorpach in 2024.

**Olltoghchán 2024**

San Olltoghchán 2024, bhí scór iarrthóirí san iomaíocht do na ceithre shuíochán, ina measc beirt de na Teachtaí Dála a toghadh in 2020: Cathal Crowe (FF) agus Violet-Anne Wynne (Nspl).  Toghadh Joe Carey (FG) in 2020 agus d'éirigh sé as de bharr a shláinte. Sheas a dheirfiúr Leonora Carey d’Fhine Gael  agus iníon le Donal Carey, iarTheachta Dála.

Sa deireadh thiar thall, toghadh in 2024, Cathal Crowe (Fianna Fáil), Timmy Dooley (Fianna Fáil),  Donna McGettigan (Sinn Féin)  agus Joe Cooney (Fine Gael).

## Féach freisin

* Polaiteoirí sa Chlár

## Tagairtí

Catagóir:Dáilcheantair
Catagóir:An Clár (Dáilcheantar)
Corcaigh Thuaidh-Lár (Dáilcheantar)

Is  Dáilcheantar 5 suíochán  é **Corcaigh Thuaidh-Lár** (5 suíochán ó 2024).
[clé|mion|[Pádraig O'Sullivan, FF, 2019]]
clé|mion|Colm Burke, FG, 2020
clé|mion|Eoghan Kenny (LO) agus 24 bliain d'aois in 2024

## Toghcháin
**Olltoghchán 2016**

San Olltoghchán  2016,  toghadh mar Theachtaí Dála Dara Murphy (Fine Gael), Jonathan O'Brien (Sinn Féin), Mick Barry (Dlúthphartíocht–Pobal Roimh Bhrabús), agus Billy Kelleher (Fianna Fáil).  Bhíodh suíochán sa dáilcheantar seo ag Kathleen Lynch (LO) ach chaill sí in 2016. 

**Olltoghchán 2020**

San Olltoghchán 2020, toghadh mar Theachtaí Dála Colm Burke (FG), Thomas Gould (SF),  Mick Barry (Dlúthphartíocht–Pobal Roimh Bhrabús), agus Pádraig O'Sullivan (FF). Toghadh Gould (SF) in 2020 ar an gcéad chomhaireamh le 14,286 vóta agus 3,455 vóta le spáráil. Fuair Mick Barry (SP) 1,459 acu, rud a chuir chun cinn ar Kenneth Flynn (Ind Ire) é. Bhí Mick Barry ag brath ar go leor vótaí aistrithe ó fharasbarr Gould (SF) agus ón gComhaontas Glas in 2020,

**Olltoghchán 2024**
San Olltoghchán 2024, bhí suíochán breise le líonadh sa toghcheantar de bharr Mala agus an ceantar thart air a bheith tógtha ó Chorcaigh Thoir agus curtha leis an dáilcheantar seo.  Bhí 21 iarrthóir ainmnithe le dul san iomaíocht do na cúig shuíochán a bhí le líonadh. I measc na n-iarrthóirí bhí na Teachtaí Dála  a toghadh in 2020: Thomas Gould (SF); Pádraig O’Sullivan (FF); Colm Burke (FG) agus Mick Barry (SP).  Le suíochán breise le líonadh bhí Fianna Fáil ag iarraidh an dara suíochán a fháil, mar a bhí  Fine Gael. Cé go bhfuil Fianna Fáil níos láidre sa chathair ná mar atá Fine Gael de ghnáth, nuair a chuirtear Mala san áireamh is a mhalairt atá fíor.

Sa deireadh thiar thall, toghadh in 2024 Eoghan Kenny (LO) agus Ken O'Flynn (II), agus atoghadh  Colm Burke (FG), Thomas Gould (SF)  agus Pádraig O'Sullivan (FF). Is é Eoghan Kenny (24) an TD is óige sa 34ú Dáil.

## Féach freisin

* Polaiteoirí i gCorcaigh Thuaidh-Lár 

## Tagairtí

Catagóir:Dáilcheantair
Catagóir:Corcaigh Thuaidh-Lár (Dáilcheantar)
Catagóir:Contae Chorcaí
Corcaigh Thiar Theas (Dáilcheantar)

Is toghcheantar parlaiminte suite i bPoblacht na hÉireann é **Corcaigh Thiar Theas**. Is Dáilcheantar 3 suíochán é seo.
[clé|mion|[Margaret Murphy O'Mahony, FG, 2016]]
clé|mion|Holly Cairns, 2023

## Toghcháin
**Olltoghchán 2016**

San Olltoghchán  2016,  toghadh mar Theachtaí Dála  Michael Collins (Independent Ireland), Jim Daly (FG), agus Margaret Murphy O'Mahony (FF).

**Olltoghchán 2020**

San Olltoghchán 2020, toghadh mar Theachtaí Dála, Holly Cairns (Na Daonlathaithe Sóisialta), Christopher O'Sullivan (Fianna Fáil) agus Michael Collins (Independent Ireland).  Bhí Collins ar bharr an liosta in 2020 agus toghadh é ar an gcéad chomhaireamh le 11,712 vóta.  Cúlra Fhianna Fáil atá ag Collins agus ní haon iontas mar sin go bhfuair iarrthóirí Fhianna Fáil a dhá oiread níos mó ó aistriú a fharasbairr in 2020 ná iarrthóirí Fhine Gael. D'éirigh Collins ina cheannaire agus ina bhunaitheoir ar an ghrúpa Independent Ireland in 2023.

San Olltoghchán 2020, fuair Cairns 11% den vóta i gCorcaigh Thiar Theas, beagáinín os cionn leath den chuóta.  Bhí Paul Hayes, Sinn Féin, chun cinn uirthi le 11% chomh maith, agus ba iad na vótaí aistrithe a thug an suíochán di   Fine Gael a chaill an suíochán a fuair Holly Cairns (DS) in 2020, nuair a aistríodh 3,000 vóta ó Shinn Féin chuig Cairns (DS) agus nach bhfuair FG ach 393 díobh.

**Olltoghchán 2024**

San Olltoghchán 2024, bhí an triúr Teachtaí Dála a toghadh in 2020 i measc an cheathrar déag (14) iarrthóirí atá ar an bpáipéar ballóide: Michael Collins, Christopher O’Sullivan (FF) agus Holly Cairns (DS).

Beidh siad ag tnúth leis an gcúnamh céanna an babhta seo.

Fine Gael a chaill an suíochán a fuair Holly Cairns (DS) in 2020, nuair a aistríodh 3,000  vóta ó Shinn Féin chuig Cairns (DS) agus nach bhfuair Tim Lombard (FG) ach 393 díobh.

Sa deireadh thiar thall, atoghadh in 2024 Holly Cairns (Na Daonlathaithe Sóisialta), Christopher O'Sullivan (Fianna Fáil) agus Michael Collins (Independent Ireland).

## Féach freisin

* Polaiteoirí i gCorcaigh Thiar Theas 

## Tagairtí

Catagóir:Dáilcheantair
Catagóir:Corcaigh Thiar Theas (Dáilcheantar)
Catagóir:Contae Chorcaí
Corcaigh Thiar Thuaidh (Dáilcheantar)

Is Dáilcheantar 3 suíochán  é **Corcaigh Thiar Thuaidh**.   Sa bhliain 2024, bhí Baile an Chollaigh ar imeall na cathrach, áit a bhfuil 13,000 vóta ann, aistrithe go Corcaigh Thuaidh-Lár. 

Is idir Fianna Fáil agus Fine Gael a bhíonn roinnt na suíochán anseo go traidisiúnta. D’éirigh le Fine Gael péire a thógáil in 2011 ach Fianna Fáil a thóg an dá shuíochán in 2016 agus in 2020.
clé|mion|Aindrias Moynihan, FF, 2016
clé|mion|Michael Moynihan, FG, 2016

## Toghcháin
**Olltoghchán 2016**

San Olltoghchán  2016,  toghadh mar Theachtaí Dála Michael Creed (Fine Gael), Aindrias Moynihan (Fianna Fáil) agus Michael Moynihan (Fianna Fáil)

**Olltoghchán 2020**

San Olltoghchán 2020, toghadh mar Theachtaí Dála Michael Creed (Fine Gael), Aindrias Moynihan (Fianna Fáil) agus Michael Moynihan (Fianna Fáil) aon uair amháin eile.

**Olltoghchán 2024**

Aonar déag a bhí san iomaíocht in Olltoghchán 2024. Sheas an t-iar-aire Michael Creed (FG) as. Ina áit, bhí a chol ceathar, an comhairleoir Michael Óg Creed (FG) as Maigh Chromtha. Sheas beirt den triúr a toghadh in 2020 in athuair, an fear Gaeltachta Aindrias Moynihan (FF) ó Chúil Aodha agus Michael Moynihan (FF) ó Choiscéim na Caillí.

Sa deireadh thiar thall, toghadh in 2024 John Paul O'Shea (FG) agus atoghadh Aindrias Moynihan (Fianna Fáil) agus Michael Moynihan (Fianna Fáil) aon uair amháin eile.

## Féach freisin

* Polaiteoirí i gCorcaigh Thiar Thuaidh

## Tagairtí

Catagóir:Dáilcheantair
Catagóir:Corcaigh Thiar Thuaidh (Dáilcheantar)
Catagóir:Contae Chorcaí
Corcaigh Theas-Lár (Dáilcheantar)

Is  Dáilcheantar 4 suíochán é **Corcaigh Theas-Lár** (5 suíochán ó 2020).

Bhí an dáilcheantar an dáilcheantar thar a bheith iomaíoch sna 2020idí ina raibh Simon Coveney, iar-aire FG, an tAire Airgeadais Micheal McGrath (FF) agus an Tánaiste agus Aire Gnóthaí Eachtracha, Micheál Martin (FF) chomh maith le Donnchadh Ó Laoghaire (SF).
[clé|mion|[Mícheál Ó Máirtín , FF, 2022]]
[clé|mion|[Jerry Buttimer, FG]]

## Toghcháin
**Olltoghchán 2016**

San Olltoghchán  2016,  toghadh mar Theachtaí Dála Simon Coveney (Fine Gael), Donnchadh Ó Laoghaire (Sinn Féin), Mícheál Ó Máirtín (Fianna Fáil), agus Michael McGrath (Fianna Fáil).  Chaill Jerry Buttimer (FG) a shuíochán in 2016. 

**Olltoghchán 2020** 

San Olltoghchán 2020, toghadh mar Theachtaí Dála Simon Coveney (Fine Gael), Donnchadh Ó Laoghaire (Sinn Féin), Mícheál Ó Máirtín (Fianna Fáil), agus Michael McGrath (Fianna Fáil). Bhí Donnchadh Ó Laoghaire (SF) ar bharr an chomhairimh in 2020 le 14,057 vóta, 2,628 vóta thar an gcuóta.  Cainteoir maith Gaeilge é agus é ina urlabhraí  ar chúrsaí oideachais ag a pháirtí.

Idir an dá Mhicheál d’éirigh le Fianna Fáil 35.5% den vóta céadrogha a fháil in 2020. 

**Olltoghchán 2024**

Roimh Olltoghchán 2024 sheas Simon Coveney síos, agus ceapadh McGrath mar An Coimisinéir um Dhaonlathas, Cheartas agus Riail an Dlí.  San Olltoghchán 2024, bhí suíochán breise le líonadh sa toghcheantar de bharr ceantar taobh ó dheas den abhainn, thart ar Bhaile an Easpaig, a bheith aistrithe isteach sa dáilcheantar ó Chorcaigh Thuaidh-Lár. 

Sheas 22 iarrthóir in 2024, ina measc beirt de na Teachtaí Dála a toghadh in 2020, An Tánaiste Micheál Martin (FF) agus agus Donnchadh Ó Laoghaire (SF).

Sa deireadh thiar thall, toghadh in 2024 Séamus McGrath (FF), Jerry Buttimer (FG) agus Pádraig Rice (SD)  agus atoghadh Donnchadh Ó Laoghaire (SF) agus  Mícheál Ó Máirtín  (FF).

## Féach freisin

* Polaiteoirí i gCorcaigh Theas-Lár

## Tagairtí

Catagóir:Dáilcheantair
Catagóir:Corcaigh
Catagóir:Corcaigh Theas-Lár (Dáilcheantar)
Gaillimh Thiar (Dáilcheantar)

Is  Dáilcheantar 5 suíochán é **Gaillimh Thiar.**     

Tá trí cheantar tíreolaíoch sa dáilcheantar: 

* cathair na Gaillimhe; 
* Conamara agus Oileáin Árann taobh thiar den Choirib;
* cuid den Eachréidh taobh thoir den Choirib ar imeall na cathrach ó Órán Mór go Baile Chláir chomh fada le hEanach Dhúin. 

Tá thart ar leath de na vótaí sa gcathair. Ar an gcaoi sin bheifeá ag súil de ghnáth sna olltoghcháin go mbeadh trí shuíochán as cúig cinn ag iarrthóirí cathrach agus an péire eile idir Conamara agus an tEachréidh.

[clé|mion|[Catherine Connolly, 2022]]
[clé|mion|[Mairéad Farrell (polaiteoir)|Mairéad Farrell (SF), 2014]]

## Toghcháin
**2016**

San Olltoghchán 2016, toghadh Éamon Ó Cuív (Fianna Fáil), Catherine Connolly (Neamhspleách), Noel Grealish (Neamhspleách), Hildegarde Naughton (Fine Gael) agus Seán Ó Cadhain (FG)

**2020**

San Olltoghchán 2020, toghadh Éamon Ó Cuív (Fianna Fáil), Catherine Connolly (Neamhspleách),Noel Grealish (Neamhspleách), Hildegarde Naughton (Fine Gael) agus Mairéad Farrell (SF)

**2024**

San Olltoghchán 2024, cuireadh an chuid d’oirdheisceart Mhaigh Eo a bhí i nDáilcheantar Ghaillimh Thiar ar ais le Maigh Eo.

Ní raibh Éamon Ó Cuív san iomaíocht. Bhí seachtar déag ainmnithe le seasamh, ina measc ceathrar de na Teachtaí Dála a toghadh in 2020: Mairéad Farrell (SF); Noel Grealish (Nspl); Hildegarde Naughton (FG) agus Catherine Connolly (Nspl).

Sa deireadh thiar thall, toghadh in 2024 John Connolly (FF) agus atoghadh Catherine Connolly (Neamhspleách), Noel Grealish (Neamhspleách), Hildegarde Naughton (Fine Gael) agus Mairéad Farrell (SF).

## Féach freisin

* Polaiteoirí i Gaillimh Thiar (Dáilcheantar)
## Toghcháin

### Olltoghchán 2020

Cuireadh ar fionraí ón bpáirtí é ar lá an toghcháin, 8ú Feabhra 2020.

### Olltoghchán 2016

## Tagairtí

Catagóir:Dáilcheantair
Catagóir:Gaillimh Thiar (Dáilcheantar)
Catagóir:Polaiteoirí as Contae na Gaillimhe
Gaillimh Thoir (Dáilcheantar)

Is Dáilcheantar 4 suíochán é **Gaillimh Thoir**. Sa bhliain 2024, bhí cuid de Ghaillimh Thoir, ón Dún Mór go dtí An Creagán faighte ar ais ó Ros Comáin-Gaillimh agus suíochán breise le líonadh dá bharr (4 suíochán  in iomlán).

San am atá thart bhí Fine Gael beagáinín níos láidre ná Fianna Fáil sa dáilcheantar seo.
[clé|mion|[Anne Rabbitte (Fianna Fáil), 2016]]
[clé|mion|[Louis O'Hara (SF), 2022]]

## Toghcháin
**Olltoghchán 2016**

Atoghadh Ciarán Cannon (FG), agus toghadh Seán Canney (Neamhspleách) agus Anne Rabbitte (Fianna Fáil,  lonnaithe i gceantar Phort Omna).

Theip ar Lorraine Higgins (LO). agus chaill Paul (Óg) Connaughton (FG) agus Colm Keaveney  (FF) a suíochán.

**Olltoghchán 2020**

Atoghadh Ciarán Cannon (FG),  Seán Canney (Neamhspleách) agus Anne Rabbitte (Fianna Fáil). Chaill an comhairleoir Louis O’Hara (SF) amach ar shuíochán le 338 vóta in 2020. Fuair sé 7,108 vóta céadrogha. Bhí sé sa dara háit ag tús an rása ach ní bhfuair sé mórán vótaí aistrithe agus chríochnaigh sé sa cheathrú háit.

**Olltoghchán 2024**

13 iarrthóir a bhí san iomaíocht don cheithre shuíochán a bhí le líonadh, ina measc beirt de na teachtaí a toghadh in 2020, Seán Canney (Nspl) as Tuaim agus an t-aire stáit Anne Rabitte (FF).  Sheas Ciarán Cannon (FG) síos.

Sa deireadh thiar thall, toghadh in 2024 Albert Dolan (FF),  Pete Roche (FG) agus  Louis O'Hara (SF) agus atoghadh Seán Canney (Nspl).

## Féach freisin

* Polaiteoirí i nGaillimh Thoir

## Tagairtí


Catagóir:Dáilcheantair
Catagóir:Gaillimh Thoir (Dáilcheantar)
Catagóir:Contae na Gaillimhe
Laois (Dáilcheantar)

Is  Dáilcheantar 3 suíochán é **Laois**, ó 2024 ar leith, agus mar a bhí go dtí 2016 (bhí an Dáilcheantar Laois-Uíbh Fhailí ann in 2020).

clé|mion|Charles Flanagan, FG, 2022

[clé|mion|[Brian Stanley, Sinn Féin go dtí 2024, neamhspleách ó 2024]]
[clé|mion|[Seán Fleming, FF, 2024]]

## Stair
Sheas Charles Flanagan (FG) siar in 2024 agus tháinig deireadh le ré na mhuintir Flanagan i bpolaitíocht Laoise, ré a théann siar go dtí aimsir Oliver J. Flanagan, a toghadh mar iarrthóir neamhspleách sa bhliain 1943 agus polasaí frith-Ghiúdach aige. Mhol sé ina chéad óráid Dála an ghéarleanúint ar Ghiúdaigh a bhí ar bun ag an nGearmáin ag an am. Cúpla bliain ina dhiaidh sin chuaigh sé le Fine Gael agus choinnigh sé a shuíochán Dála go dtí gur éirigh sé as de bharr drochshláinte i 1987. 

Toghadh a mhac Charles ina áit. Bhí Charlie Flanagan (FG) sách conspóideach. Ba é a tháinig aníos leis an smaoineamh cúig bliana ó shin go mba cheart comóradh a dhéanamh ar an RIC.

## Toghcháin
**Olltoghchán 2016**

Toghadh  Seán Fleming (Fianna Fáil), Charles Flanagan (Fine Gael), agus Brian Stanley (Sinn Féin). Níor éirigh le John Whelan (Páirtí an Lucht Oibre).  Bhí Fleming ar bharr an chomhairimh i Laois in olltoghchán 2016.

**Olltoghchán 2020** (5 suíochán)

Toghadh  Seán Fleming (Fianna Fáil),  Charles Flanagan (Fine Gael), agus Brian Stanley (Sinn Féin) i Laois agus Barry Cowen agus Carol Nolan i Uíbh Fhailí .

**Olltoghchán 2024**

D'éirigh contae Laoise mar dháilcheantar as féin arís in 2024, mar a bhí in 2016. 11 iarrthóir a bhí ag seasamh agus trí shuíochán le líonadh.  

Toghadh Brian Stanley den chéad uair in 2011 (Sinn Féin ag an am) agus toghadh arís é in 2016 agus in 2020. D’éirigh sé as Sinn Féin in 2024 de bharr fiosrúcháin a bhí ar bun ag Sinn Féin, faoina chuid iompair féin. Mar iarrthóir neamhspleách, gan geansaí Shinn Féin air, a bhí sé in Olltoghchán 2024.

Bhí an comhairleoir Wille Aird (FG) ar bharr an chomhairimh sna toghcháin áitiúla i gceantar Phort Laoise in 2024.

Sa deireadh thiar thall, atoghadh in 2024 Seán Fleming (Fianna Fáil) agus Brian Stanley (iarShinn Féin) agus toghadh William Aird (FG).

## Féach freisin

* Uíbh Fhailí (Dáilcheantar)

* Polaiteoirí i Laois

## Tagairtí

Catagóir:Dáilcheantair
Catagóir:Laois (Dáilcheantar)
Catagóir:Contae Laoise
Loch Garman (Dáilcheantar)

Is  Dáilcheantar 4 suíochán é **Loch Garman**.   

## Stair
Bhí Teachta Dála ag Páirtí an Lucht Oibre i Loch Garman le cuimhne na ndaoine le fada, mar shampla Brendan Corish sa 20ú haois agus Brendan Howlin go dtí 2024.

Cuireadh sciar mór de thuaisceart Loch Garman le sciar de dheisceart Chill Mhantáin chun dáilcheantar nua a chruthú in 2024. Mar sin bhí suíochán amháin níos lú le líonadh ná in Olltoghchán 2020.
clé|mion|Verona Murphy (Nspl)
clé|mion|George Lawlor, LO

## Toghcháin
**Olltoghchán 2016**

In Olltoghchán 2016 bhí cúig shuíochán le líonadh sa dáilcheantar.

Toghadh Brendan Howlin (Lucht Oibre), Paul Kehoe (FG), Michael D'Arcy (FG, )Mick Wallace (Ind4Ch)  agus James Browne (FF).

**Olltoghchán 2020**

In Olltoghchán 2020 bhí cúig shuíochán le líonadh sa dáilcheantar.

Toghadh Brendan Howlin (Lucht Oibre), Paul Kehoe (FG), Verona Murphy (Nspl), Johnny Mythen (SF) agus James Browne (FF).

Nuair a bhí Mick Wallace i  bParlaimint na hEorpa le linn 2019-2024, bhí bratach an neamhspleáigh i Loch Garman ardaithe ag Verona Murphy, a toghadh go héasca in 2020. Cúlra Fine Gael atá aici agus tá gréasán tacaíochta láidir aici sa *Wexford Independent Alliance*.  Is minic a cloistear í ar na meáin náisiúnta. 

**Olltoghchán 2024**

Sheas Brendan Howlin, iarcheannaire ar Pháirtí an Lucht Oibre, agus Paul Kehoe (FG), siar in 2024. 

D’fhág Mick Wallace (Ind4Ch) sách deireanach é a fhógairt go poiblí go mbeadh sé ag seasamh sa dáilcheantar seo agus é ag súil an suíochán a ghnóthaigh sé in 2011 agus arís in 2016 a fháil ar ais. 

Sa deireadh thiar thall, toghadh in 2024 atoghadh Verona Murphy (Nspl), Johnny Mythen (SF) agus James Browne (FF). agus toghadh George Lawlor (LO)

## Féach freisin

* Polaiteoirí i nDáilcheantar Loch Garman

## Tagairtí

Catagóir:Dáilcheantair
Catagóir:Loch Garman (Dáilcheantar)
Catagóir:Contae Loch Garman
An Longfort–An Iarmhí (Dáilcheantar)

Is  Dáilcheantar 5 suíochán  é **An Longfort–An Iarmhí**, dá chontae lár tíre ar bhruach na Sionainne atá ceangailte le chéile go polaitiúil. Is Dáilcheantar 5 suíochán é seo ó 2024. Bhíodh ceithre shuíochán ann roimh 2024 ach cuireadh an chuid den Iarmhí a bhíodh i Mí Thiar ar ais sa dáilcheantar agus suíochán breise le líonadh dá bharr. 

Sa dáilcheantar tá dá chontae iomlán. San Iarmhí atá os cionn 60% de na vótaí. Ar an gcaoi sin tá trí shuíochán ar a laghad ag dul d’iarrthóirí ón Iarmhí agus péire ar a mhéid ag dul go dtí an Longfort.  Tá Fine Gael níos láidre ná Fianna Fáil i gcontae Longfoirt: mar shampla, bhí 43% de na vótaí ag iarrthóirí Fhine Gael i Longfort sna toghcháin áitiúla 2024.

[clé|mion|[Sorca Clarke, SF, 2022]]
[clé|mion|[Peter Burke (FG), 2016]]

## Toghcháin

### 2011
Toghadh Willie Penrose (LO), James Bannon (FG),  Robert Troy (FF)  agus Nicky McFadden, a d'éag sa bhliain 2014 agus toghadh Gabrielle McFadden ina áit i bhfothoghchán.

### 2016
San Olltoghchán 2016, toghadh  Peter Burke (FG), Robert Troy (FF).,  Kevin ‘Boxer’ Moran agus Willie Penrose (Lucht Oibre). Sheas an Gaeilgeoir Manchán Magan don Chomhaontas Glas.

**2020**

San Olltoghchán 2020, toghadh Peter Burke (FG); Sorca Clarke (SF); Joe Flaherty (FF) agus Robert Troy (FF).   Bhí Kevin ‘Boxer’ Moran (neamhspleách) 791 vóta gann agus é ag iarraidh a shuíochán a choinneáil.  Theip leis an Seanadóir Michael Carrigy (FG) suíochán a fháil ; fuair sé 6,334 vóta in 2020.  Cuireadh Michael Carrigy (FG) as an rása sa 10ú comhaireamh agus nuair a aistríodh a vótaí, fuair Joe Flaherty (FF ) ó Longfort  níos mó vótaí uaidh ná mar a aistríodh trasna na teorann chuig a chomhghleacaí i bhFine Gael, Peter Burke (FG) as an Iarmhí.  Bhíodh suíochán sa Dáilcheantar seo ar feadh na mblianta ag Willie Penrose (Lucht Oibre), ach chaill sé é sa bhliain 2020.

**2024**

Scór iarrthóirí a bhí ag seasamh in 2024, ina measc an ceathrar a toghadh in 2020: Peter Burke (FG); Sorca Clarke (SF); Joe Flaherty (FF) agus Robert Troy (FF). Ní raibh an Móránach ag luí ar na maidí idier 2020-2024. Toghadh é ar Chomhairle Chontae na hIarmhí i mí an Mheithimh le 3,782 vóta, agus 40% dá vóta i gceantar Bhaile Átha Luain.

Triúr iarrthóirí a bhí ag Fine Gael, ina measc an tAire Stáit Peter Burke (FG) a tharraing trioblóid ar a pháirtí nuair a chuir Michael O’Leary olc ar mhúinteoirí na tíre, ag ócáid seolta a fheachtais.

Sa deireadh thiar thall, toghadh in 2024 atoghadh Peter Burke (FG); Sorca Clarke (SF) agus Robert Troy (FF), agus toghadh Kevin ‘Boxer’ Moran (neamhspleách) agus Micheál Carrigy (FG).

## Féach freisin

* Polaiteoirí i Longfort–An Iarmhí

## Tagairtí

Catagóir:Dáilcheantair
Catagóir:Contae na hIarmhí
Catagóir:Contae an Longfoirt
Catagóir:Longfort–An Iarmhí (Dáilcheantar)
Lú (Dáilcheantar)

Is toghcheantar parlaiminte suite i bPoblacht na hÉireann é **Lú**. Is Dáilcheantar 5 suíochán é seo.
clé|mion|Erin McGreehan, FF 2022
clé|mion|Joanna Byrne, SF, 2023

## Toghcháin
San olltoghchán in 2016, toghadh Gerry Adams (SF), Imelda Munster (SF),  Fergus O'Dowd (FG), Peter Fitzpatrick (FG) agus Declan Breathnach (FF).

San olltoghchán in 2020 bhí 42% den vóta céadrogha ag iarrthóirí Shinn Féin, a ndóthain vótaí le triúr a thoghadh ach na vótaí a bheith roinnte go cothrom. Níor éirigh le Fianna Fáil aon suíochán a fháil anseo in 2020, cé go raibh 13.7% den vóta céadrogha eatarthu ag a mbeirt iarrthóirí.  Toghadh Ruairí Ó Murchú (SF), fear a bhfuil Gaeilge mhaith aige, Imelda Munster (SF),  Fergus O'Dowd (FG), Peter Fitzpatrick (FG) agus Ged Nash (Lucht Oibre).

San olltoghchán in 2024, bhí athrú beag ar an Dáilcheantar, sa mhéid is go raibh cuid den Mhí bainte de agus curtha ar ais sa Mhí Thoir.

Sa deireadh thiar thall, toghadh in 2024 Paula Butterly (FG), Joanna Byrne (SF), Erin McGreehan (FF) agus atoghadh Ruairí Ó Murchú (SF) agus Ged Nash (Lucht Oibre).

## Féach freisin

* Polaiteoirí i Lú (Dáilcheantar)

## Tagairtí

Catagóir:Dáilcheantair
Catagóir:Lú (Dáilcheantar)
Catagóir:Contae Lú